stanford-oval/wikipedia huggingface dataset:
สิงโตกลอกตา
การกระจายพันธุ์

กล้วยไม้สกุลสิงโตกลอกตาเป็นกล้วยไม้สกุลใหญ่ พบตามธรรมชาติประมาณ 1,000 ชนิด มากเป็นอันดับสองรองจากกล้วยไม้สกุลหวาย พบกระจายพันธุ์แถบทวีปเอเชีย เช่น อินเดีย พม่า ไทย ลาว เขมร เวียดนาม มาเลเซีย แถบแปซิฟิก เช่น ญี่ปุ่น ออสเตรเลีย นิวซีแลนด์ หมู่เกาะแปซิฟิก และบางส่วนกระจายพันธุ์อยู่ในทวีปแอฟริกา สำหรับประเทศไทยพบกระจัดกระจายตามธรรมชาติในทั่วทุกภาคของประเทศประมาณ 140 ชนิดและแต่ละชนิดมักใช้คำว่า "สิงโต" นำหน้า
สิงโตกลอกตาเป็นสกุลที่มีการกระจายพันธุ์เป็นที่กว้างในเขตร้อนและเขตอบอุ่นของโลก พบในทวีปต่างๆหลายทวีป มีศูนย์กลางการกระจายพันธุ์อยู่ในเอเชียตะวันออกเชียงใต้ ซึ่งเป็นภูมิภาคที่พบสิงโตกลอกตามากที่สุด ซึ่งประเทศปาปัวนิวกินีเป็นประเทศที่มีกล้วยไม้สกุลสิงโตกลอกตามากที่สุดถึง 600 ชนิด  เราสามารถจำแนกการกระจายพันธุ์ของกล้วยไม้สิงโตกลอกตาได้ 2 แบบ คือ
การกระจายพันธุ์ > การกระจายพันธุ์ตามเขตพฤกษภูมิศาสตร์

ลักษณะทางภูมิศาสตร์ที่แตกต่างกันมีผลต่อสภาพอากาศและปริมาณน้ำฝน ซึ่ง ส่งผลต่อการกระจายพันธุ์ของสิงโตกลอกตา สิงโตกลอกตาที่กระจายพันธุ์เหนือเส้นศูนย์สูตรมักจะชอบอากาศหนาวเย็น บางชนิดกระจายพันธุ์ตั้งแต่เขตอบอุ่นเทือกเขาหิมาลัยที่อากาศหนาวเย็นตลอดทั้งปีและมาถึงตอนเหนือของแถบอินโดจีนซึ่งมีอากาศร้อนชื้น เช่น สิงโตงาม ( B. orectepetalum ) สำหรับชนิดที่กระจายพันธุ์ในเขตใกล้เส้นศูนย์สูตรซึ่งมีอากาศร้อนชื้น ฝนตกชุก ปริมาณน้ำฝันในแต่ละปีมาก จะพพบสิงโตกลอกตากลุ่มนี้เฉพาะแถบคาบสมุทรหรือตามเกาะต่างๆ เช่น สิงโตถิ่นใต้ (B. purpurascens) สิงโตดอกไม้ไฟ ( B. medusa) หรือสิงโตหนวดยาว ( B. vaginatum ) จะพบการกระจายพันทางภาคใต้ของไทยไปถึงเกาะต่างๆ ในมาเลเซีย อินโดนีเซีย จนไปถึงฟิลิปปินส์
การกระจายพันธุ์ > การกระจายพันธุ์ถิ่นเดียว

ในประเทศไทยพบสิงโตกลอกตาที่เป็นพืชถิ่นเดียวถึง 44 ชนิด บางชนิดมีการกระจายพันธุ์ในพื้นที่เขตกว้าง เช่น สิงโตไข่ปลาแม่สา ( B. didymotropis) พบในป่าดิบเขาหลายแห่งในจังหวัดเชียงใหม่ บางชนิดพบการกระจายพันธุ์ในพื้นที่เล็กๆเท่านั้นเช่น สิงโตเชียงดาว พบที่บนยอดเขาหินปูนของดอยหลวงเชียงดาว
การกระจายพันธุ์ > การกระจายพันธุ์ในทวีปต่างๆ

เนื่องจากสภาพภูมิประเทศและภูมิอากาศทีมีผลกระทบต่อการกระจายพันธุ์ของกล้วยไม้สกุลนี้ ในแต่ละทวีปจึงพบสิงโตกลอกตาชนิดต่างๆที่แตกต่างกันออกไป ดังนี้
ทวีปอเมริกาเหนือและใต้ จะพบกล้วยไม้สกุลสิงโตกลอกตา พวก B. Pachyrachis B. atropurpureum B. bidentatum และ B. cirrhosum
ทวีปแอฟริกา จะพบพวก B. nutans ซึ่งเป็นชนิดที่เป็นต้นแบบในการตั้งสกุล นอกจากนี้ยังพบชนิดอื่นๆอีก เช่น B. acutibracteatum B. aggregatum และ B. bicolotum การศึกษากล้วยไม้สกุลสิงโตกลอกตาในทวีปแอฟริกานี้ประสบความสำเร็จมากและได้ตีพิมพ์เป็นหนังสือ “ A Taxonomic Revision of the Continental African Bulbophyllinae”  เขียนขึ้นโดย Jaap J. Vermeulen ผู้เชี่ยวชาญด้านกล้วยไม้สกุลสิงโตกลอกตาของโลก
ทวีปเอเชีย เป็นพื้นที่ที่พบกล้วยไม้สกุลนี้มากที่สุดในโลก โดยบริเวณแผ่นดินใหญ่จะพบสิงโตกลอกตาหลายชนิดมากเมื่อเข้าใกล้เส้นศูนย์สูตรมากขึ้น ในประเทศเป็นประเทศที่มีสภาพทางภูมิศาสตร์ที่เอื้ออำนวยต่อการกระจายพันธุ์ทำให้เราพบสิงโตกลอกตาได้หลายบชนิด รวมไปถึงสิงโตกลอกตาที่ชอบอากาศหนาวเย็นเราสามารถพบได้ทางแถบภาคเหนือของไทย และพวกที่ชอบอากาศร้อนชื้นเราสามารถพบได้ในแถบภาคใต้ของไทย ในเกาะต่างๆเราจะพบตั้งแต่เกาะมาดากัสการ์ ศรีลังกา สุมาตรา ชวา รวมไปถึงหมู่เกาะของฟิลิปปินส์ในมหาสุมทรแปซิฟิก
ทวีปออสเตรเลีย เป้นทวีปที่พบการกระจายพันธุ์ของสิงโตกลอกตาอีกจำนวนหนึ่ง เช่น B. crassulifolium, B. exiguum, B. schillerianum เป็นต้น
กลุ่มสิงโตกลอกตาที่พบในประเทศไทย

1.กลุ่มสิงโตสยาม
สิงโตก้ามปูใหญ่ B.macranthum
สิงโตก้ามปูแดง B.patens
สิงโตประหลาด B.affine
สิงโตอาจารย์เต็ม B.smitinandii
พญาสิงโต B.polystictum
สิงโตสยาม B.lobbii
สิงโตงาม B.orectopetalum
สิงโตอีคอร์ B.ecornutum
สิงโตขยุกขยุย B.dayanum
สิงโตเขี้ยวเชียงดาว B.pectinatum
สิงโตปากนกแก้ว B.psittacoglossum
2.กลุ่มสิงโตใข่ปลา
สิงโตแคระดอกเหลือง B.biseriale
สิงโตใข่ปลาใบมน B.ovalifolium
สิงโตใข่ปลาปากมน B.ovatilabellum
สิงโตใข่ปลาเขาใหญ่ B.simplicilabellum
สิงโตใข่ปลาแม่สา B.didymotropis
3.กลุ่มสิงโตปากเป็ด
สิงโตปากเป็ด B.antennniferum
4.กลุ่มสิงโตเขี้ยวกระบี่
สิงโตเขี้ยวกระบี่ B.blumei
5.กลุ่มสิงโตจิ๋ว
สิงโตสีสนิม B.depressum
สิงโตแคระทองผาภูมิ B.nanopetalum
สิงโตลิ้นเหลือง B.tenuifolium
สิงโตก้านหลอด B.capillipes
สิงโตนางรำ B.monanthum
6.กลุ่มสิงโตสาย
สิงโตสายปากสั้น B.abbrevilabi
7.กลุ่มสิงโตดอกสร้อย
สิงโตแคระดอกลาย B.clandestinum
8.กลุ่มสิงโตระย้า
สิงโตระย้าดอกม่วง B.tortuosum
9. สิงโตกลุ่มรวงข้าว
สิงโตลินเลย์ B.lindleyanum
สิงโครวงข้าวนน้อย B.paviflorum
สิงโตลิ้นดำ B.secundum
สิงโตดำ B.nigrescens
สิงโตหัววงแหวน B.polyrhizum
สิงโตแคระเชียงดาว B.triviale
สิงโตเลื้อย B.replans
สิงโตกีม้าใหญ่ B.rafinum
สิงโตรวงข้าวเมืองจันทร์ B.dissitiflorum
สิงโตรวงข้าวแม่สะเรียง B.tricornoides
สิงโตวังกะ B.wangkaense
สิงโตรังแตนนม B.microtepalum
สิงโตกีบม้าเมืองจันท์ B.tridentalum
สิงโตกาบยาว B.longbracteatum
สิงโตรวงทอง B.orientale
สิงโตรวงข้าว B.morphologorum
10.กลุ่มสิงโตร่ม
สิงโตเครายาว B.longissimum
สิงโตหนวดแดง B.gracillinum
สิงโตหนวดยาว B.vaginatum
สิงโตนาคราช B.wendlandianum
สิงโตใบพัดแดง B.flabellum-veneris
สิงโตสองสี B.bicolor
สิงโตอนันดา B.annandarei
สิงโตก้ามปูน้อย B.pumilio
สิงโตนิพนธ์ B.nipondhii
สิงโตช้อนทอง B.spathulatum
สิงโตดอกไม้ไฟ B.medusae
สิงโตถิ่นใต้ B.purpurascens
สิงโตนักกล้าม B.lasiochillum
สิงโตร่มใหญ่ B.picturatum
สิงโตหลอดทอง B.forrestii
11.กลุ่มสิงโตหลอดไฟ
สิงโตสุเทพ B.sutepense
สิงโตเล็บเหยี่ยวเล็ก B.corallinum
สิงโตโคมไฟ B.odoratissimum
สิงโตลายภูหลวง B.striatum
12.กลุ่มสิงโตพุ่ม
สิงโตช่อม่วง B.salaccense
สิงโตมรกต B.xylophyllum
สิงโตพุ่มกลีบม้วน B.khasyanum
สิงโตพุ่ม B.repens
13.กลุ่มสิงโตแคระ
สิงโตแดง B.alcicorne
เบี้ยไม้ดอกขาว B.hymenanthum
14.กลุ่มสิงโตใบพาย
สิงโตหนวดแมลง B.guttifilum
สิงโตใบพาย B.wallichii
พายทองเมืองกาญจน์ B.kanburiense
พายทองตะนาวศรี B.dickasonii
สิงโตนายสนิท B.sanitii
สิงโตสมอหิน B.blepharistes
15.กลุ่มสิงโตขนตา
สิงโตช่อทับทิม B.triate
สิงโตสีเที่ยง B.suvissimum
สิงโตเชียงดาว B.albibracteum
สิงโตตาแดง B.muscarirubrum
สิงโตทองผาภูมิ B.reichenbachii
สิงโตธานีนิวัติ B.dhaninivatii
เอื้องกีบม้าขาว B.hirtum
สิงโตขนตาขาว B.comosum
สิงโตขนตาสั้น B.pallidum
สิงโตมูเซอ B.tripaleum
สิงโตตุ้งติ้ง B.lemniscatum
B. baileyi var. alba
B. falcatum
B. flabellum-veneris
B. putidum
B. pectenveneris
B.translucidum
ดูเพิ่ม

http://www.panmai.com/Orchid/Bulb/bulb.shtml
http://student.nu.ac.th/samunprithai/thailandorchid/9.html เก็บถาวร 2011-03-02 ที่ เวย์แบ็กแมชชีน
http://dnfe5.nfe.go.th/ilp/occupation/45205/45205-4-1.html เก็บถาวร 2012-10-06 ที่ เวย์แบ็กแมชชีน
http://www.orchidphotos.org/images/orchids/speciesV2/Bulbophyllum/index.html เก็บถาวร 2013-05-13 ที่ เวย์แบ็กแมชชีน
http://orchid1234.comyr.com/14_(Bulbophyllum).htm เก็บถาวร 2012-06-26 ที่ เวย์แบ็กแมชชีน
http://orchidok.blogspot.com/p/bulbophyllum-orchids-flower-pictures.html
LM Aubert Du Petit-Thouars
Bulbophyllum flabellum veneris
ลักษณะลำลูกกล้วยของกล้วยไม้สกุลสิงโตกลอกตา
ประธานศาลฎีกา

| ประธานศาลฎีกา แห่งราชอาณาจักรไทย |
| --- | --- |
ตราศาลยุติธรรม
ธงประจำตำแหน่ง
ผู้ดำรงตำแหน่งคนปัจจุบัน ชนากานต์ ธีรเวชพลกุล ตั้งแต่ 1 ตุลาคม พ.ศ. 2567
ผู้เสนอชื่อ: คณะกรรมการตุลาการศาลยุติธรรม
ผู้แต่งตั้ง: พระมหากษัตริย์ไทย
วาระ: นับตั้งแต่วันที่ได้รับแต่งตั้งจนถึงอายุ 65 ปี
ผู้ประเดิมตำแหน่ง: พระเจ้าบรมวงศ์เธอ กรมหลวงพิชิตปรีชากร
สถาปนา: พ.ศ. 2417
เงินตอบแทน: 138,090 บาท
ประธานศาลฎีกา เป็นหัวหน้าของศาลฎีกา และเป็นประธานคณะกรรมการหลายชุดที่บริหารศาลยุติธรรมของประเทศไทย
ตำแหน่งนี้จัดตั้งขึ้นใน พ.ศ. 2417 เรียกว่า อธิบดีศาลฎีกา ผู้ดำรงตำแหน่งพระองค์แรก คือ พระเจ้าบรมวงศ์เธอ กรมหลวงพิชิตปรีชากร ผู้ดำรงตำแหน่งคนปัจจุบันคือ ชนากานต์ ธีรเวชพลกุล ตั้งแต่วันที่ 1 ตุลาคม พ.ศ. 2567
ใน พ.ศ. 2564 ประธานศาลฎีกาได้รับเงินตอบแทนรายเดือนอย่างน้อย 138,090 บาท
ประวัติ

ใน พ.ศ. 2475 ประเทศไทยได้เปลี่ยนแปลงการปกครองเป็นระบอบประชาธิปไตยอันมีพระมหากษัตริย์เป็นประมุข ราชการศาลยุติธรรมได้รับการปรับปรุงให้เหมาะสมแก่กาลสมัยและก้าวหน้ายิ่ง ๆ ขึ้น ในเบื้องแรกได้มีบทบัญญัติในรัฐธรรมนูญแยกการศาลทางตุลาการออกเป็นสัดส่วนจากการบริหาร ได้ประกาศใช้พระธรรมนูญศาลยุติธรรม พุทธศักราช 2477 ปรับปรุงศาลตามพระธรรมนูญศาลยุติธรรม พุทธศักราช 2451 และประกาศจัดระเบียบราชการกระทรวงยุติธรรม ลงวันที่ 3 เมษายน พ.ศ. 2455 โดยแบ่งศาลออกเป็น 3 ชั้น คือ ศาลชั้นต้น ศาลอุทธรณ์ และศาลฎีกา (ศาลสูงสุด) มีอธิบดีศาลฎีการับผิดชอบในงานของศาลฎีกา และต่อมาเมื่อปี พ.ศ. 2482 ได้มีพระราชบัญญัติแก้ไขเพิ่มเติมพระธรรมนูญศาลยุติธรรม พุทธศักราช 2482 เปลี่ยนชื่อ "อธิบดีศาลฎีกา" เป็น "ประธานศาลฎีกา"
ตำแหน่งอธิบดีศาลฎีกาหรือตำแหน่งประธานศาลฎีกานี้ ไม่ใช่เป็นตำแหน่งแต่หัวหน้าส่วนราชการในศาลฎีกาเท่านั้น ยังเป็นประธานในราชการฝ่ายตุลาการและเป็นอิสระจากเสนาบดีหรือรัฐมนตรีว่าการกระทรวงยุติธรรม มีอำนาจวางระเบียบราชการฝ่ายตุลาการของศาลทั้งหลาย เพื่อให้กิจการของศาลดำเนินไปโดยเรียบร้อยและเป็นระเบียบเดียวกัน ภายใต้เงื่อนไขตามที่กฎหมายบัญญัติ และมีเสียงอันสำคัญในการแต่งตั้งโยกย้ายและเลื่อนตำแหน่งผู้พิพากษาทั้งกระทรวงด้วย สมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ได้ทรงเรียกตำแหน่งนี้ว่า "ประมุขตุลาการ" ในสมัยที่เจ้าพระยามหิธร (ลออ ไกรฤกษ์) เป็นอธิบดีศาลฎีกานั้น หนังสือพิมพ์ บางกอกไตมส์ [en] ซึ่งเป็นหนังสือพิมพ์ของชาวอังกฤษเรียกตำแหน่งนี้ว่า "Lord Chief Justice" ซึ่งแปลว่า ประมุขตุลาการ*
นับจากอดีตถือได้ว่า ประธานศาลฎีกา มีบทบาทอย่างสำคัญต่ออำนาจตุลาการของประเทศ เนื่องจากประธานศาลฎีกามีฐานะเป็นประมุขของฝ่ายตุลาการที่มีหน้าที่ในการคานและดุลกับอำนาจบริหารและอำนาจนิติบัญญัติ และนับจากวันที่ 20 สิงหาคม พ.ศ. 2543 เป็นต้นมา บทบาทของประธานศาลฎีกามีความโดดเด่นและชัดเจนยิ่งขึ้น[ต้องการอ้างอิง] จากการที่รัฐธรรมนูญแห่งราชอาณาจักรไทย มาตรา 275 ได้บัญญัติให้ศาลยุติธรรมมีหน่วยธุรการที่เป็นอิสระ บทบาทเบื้องต้นของประธานศาลฎีกาที่ชัดเจน ได้แก่ การรักษาตามพระราชบัญญัติสำคัญรวม 3 ฉบับ คือ พระราชบัญญัติระเบียบบริหารราชการศาลยุติธรรม พ.ศ. 2543 พระราชบัญญัติให้ใช้พระธรรมนูญศาลยุติธรรม พ.ศ. 2543 และพระราชบัญญัติระเบียบข้าราชการฝ่ายตุลาการศาลยุติธรรม พ.ศ. 2543
ดูเพิ่ม

รายชื่อประธานศาลฎีกาไทย
| ด ค กประธานศาลฎีกาไทย (รายชื่อ) |
| --- | --- | --- |
| อธิบดีศาลฎีกา |  พระเจ้าบรมวงศ์เธอ กรมหลวงพิชิตปรีชากร  พระเจ้าบรมวงศ์เธอ กรมขุนสิริธัชสังกาศ  สมเด็จพระเจ้าบรมวงศ์เธอ กรมพระสวัสดิวัดนวิศิษฎ์  พระยาจักรปาณีศรีศีลวิสุทธิ์ (ลออ ไกรฤกษ์)  พระยากฤติกานุกรณ์กิจ (ดั่น บุนนาค)  พระยาจินดาภิรมย์ราชสภาบดี (จิตร ณ สงขลา)  พระยาเทพวิทุรพหุลศรุตบดี (บุญช่วย วณิกกุล)  พระยาศรีสังกร (ตาด จารุรัตน์)  พระยาวิกรมรัตนสุภาษ (ชม ศุขะวณิช)  |  |
| ประธานศาลฎีกา |  พระยาวิกรมรัตนสุภาษ (ชม ศุขะวณิช)  พระยาลัดพลีธรรมประคัลภ์ (วงศ์ ลัดพลี)  พระยามนูเวทย์วิมลนาท (มนูเวทน์ สุมาวงศ์)  พระยาธรรมบัณฑิตสิทธิศฤงคาร (บุญจ๋วน บุญยะปานะ)  หลวงจำรูญเนติศาสตร์ (จำรูญ โปษยานนท์)  ประวัติ ปัตตพงศ์  สัญญา ธรรมศักดิ์  ประกอบ หุตะสิงห์  ทองคำ จารุเหติ  จินดา บุญยอาคม  สุธรรม ภัทราคม  วิกรม เมาลานนท์  ประพจน์ ถิระวัฒน์  บัญญัติ สุชีวะ  ภิญโญ ธีรนิติ  จำรัส เขมะจารุ  อำนัคฆ์ คล้ายสังข์  โสภณ รัตนากร  สวัสดิ์ โชติพานิช  ประมาณ ชันซื่อ  ศักดา โมกขมรรคกุล  ปิ่นทิพย์ สุจริตกุล  จเร อำนวยวัฒนา  ธวัชชัย พิทักษ์พล  สันติ ทักราล  อรรถนิติ ดิษฐอำนาจ  ศุภชัย ภู่งาม  ชาญชัย ลิขิตจิตถะ  ปัญญา ถนอมรอด  วิรัช ลิ้มวิชัย  สบโชค สุขารมณ์  มนตรี ยอดปัญญา  ไพโรจน์ วายุภาพ  ดิเรก อิงคนินันท์  วีระพล ตั้งสุวรรณ  ชีพ จุลมนต์  ไสลเกษ วัฒนพันธุ์  เมทินี ชโลธร  ปิยกุล บุญเพิ่ม  โชติวัฒน์ เหลืองประเสริฐ  อโนชา ชีวิตโสภณ  ชนากานต์ ธีรเวชพลกุล  |  |
เจ้าหญิงเพาลีเนอแห่งเวือร์ทเทิมแบร์ค (ค.ศ. 1877–1965)

เจ้าหญิงเพาลีเนอแห่งเวือร์ทเทิมแบร์ค (อังกฤษ: Prinzessin Pauline von Württemberg) ประสูติเมื่อวันที่ 19 ธันวาคม ค.ศ. 1877 ณ ราชอาณาจักรเวือร์ทเทิมแบร์ค เป็นพระราชธิดาพระองค์ใหญ่และพระองค์เดียวที่รอดพระชนม์ชีพของพระเจ้าวิลเฮ็ล์มที่ 2 แห่งเวือร์ทเทิมแบร์ค และเจ้าหญิงมารีแห่งวัลเด็คและเพือร์ม็อนท์ เป็นพระภาคิไนยในเอ็มมาแห่งวัลเด็คและเพือร์ม็อนท์ พระญาติชั้นที่ 1 ใน สมเด็จพระราชินีนาถวิลเฮลมินาแห่งเนเธอร์แลนด์
เสกสมรส

พระองค์ทรงเสกสมรสกับเจ้าชายวิลเฮ็ล์ม ฟรีดริช เจ้าชายแห่งวีท เมื่อวันที่ 29 ตุลาคม ค.ศ. 1898 มีพระบุตรดังนี้
เจ้าชายแฮร์มัน
เจ้าชายดีทริช
มู่หลาน (ภาพยนตร์ พ.ศ. 2563)

สำหรับความหมายอื่น ดูที่ มู่หลาน (แก้ความกำกวม)
| มู่หลาน |
| --- | --- |
ใบปิดภาพยนตร์อย่างเป็นทางการ
กำกับ: นิกิ คาโร
บทภาพยนตร์:   ริก จาฟฟาอะแมนดา ซิลเวอร์  ลอเรน ไฮเนก  เอลิซาเบธ มาร์ติน 
สร้างจาก:   Disney's Mulan โดย Rita Hsiao คริส แซนเดอส์ Philip LaZebnik Raymond Singer Eugenia Bostwick-Singer Robert D. San Souci  ลำนำมู่หลาน โดย Guo Maoqian 
อำนวยการสร้าง:   คริส เบนเดอร์  เจก วีเนอร์  เจสัน ที. รีด 
นักแสดงนำ:   อี้เฟย์ หลิว  ดอนนี เยน  เจสัน สกอตต์ ลี  โยซอน อัน  กง ลี่  เจ็ต ลี 
กำกับภาพ: แมนดี วอล์กเกอร์
ตัดต่อ: เดวิด โคลสัน
ดนตรีประกอบ: แฮร์รี เกรกสัน-วิลเลียมส์
บริษัทผู้สร้าง:   วอลต์ดิสนีย์พิกเชอส์  เจสัน ที. รีด โปรดักชันส์  กูดเฟียร์โปรดักชันส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   9 มีนาคม ค.ศ. 2020 (2020-03-09) (โรงละครดอลบี)  4 กันยายน ค.ศ. 2020 (2020-09-04) (สหรัฐ) 
ความยาว: 115 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 69.9 ล้านดอลลาร์สหรัฐ
มู่หลาน (อังกฤษ: Mulan) เป็นภาพยนตร์อเมริกันแนวดรามา โลดโผน จินตนิมิต ที่ออกฉายในปี ค.ศ. 2020 อำนวยการสร้างโดยวอลต์ดิสนีย์พิกเชอส์ กำกับโดย นิกิ คาโร เขียนบทโดย ริก จัฟฟา, อแมนดา ซิลเวอร์, รอเรน ไฮเนก และเอลิซาเบธ มาร์ติน เป็นภาพยนตร์ฉบับคนแสดงที่ดัดแปลงจากภาพยนตร์ภาพเคลื่อนไหวชื่อเดียวกันของดิสนีย์ เมื่อปี ค.ศ. 1998 ซึ่งมีพื้นฐานมาจากตำนานจีนเรื่อง ลำนำมู่หลาน นำแสดงโดย อีเฟย์ หลิว เป็นตัวละครหลัก ร่วมด้วยดอนนี เยน, จื่อ มา, เจสัน สกอตต์ ลี, โยซอน อัน, รอน หยวน, กง ลี่ และเจ็ท ลี
เดิม มู่หลาน มีกำหนดออกฉายวันที่ 2 พฤศจิกายน พ.ศ. 2561 ก่อนจะถูกเลื่อนวันฉายออกไป 3 ครั้ง ต่อมาวันที่ 23 กรกฎาคม พ.ศ. 2563 ดิสนีย์ประกาศเลื่อนวันฉายภาพยนตร์เรื่องนี้ออกไปอย่างไม่มีกำหนดเนื่องจากการระบาดทั่วของไวรัสโคโรนาที่กำลังดำเนินอยู่ แต่ท้ายที่สุดดิสนีย์ประกาศฉาย มู่หลาน ในสหรัฐผ่านทางสื่อส่งผ่านสัญญาณต่อเนื่องดิสนีย์+ ในวันที่ 4 กันยายน พ.ศ. 2563 ขณะที่ในประเทศไทยเข้าฉายในวันที่ 3 กันยายน พ.ศ. 2563 ในโรงภาพยนตร์
เนื้อเรื่อง

ประเทศจีนสมัยศักดินา มีสตรีนาม ฮวา มู่หลาน มีอุปนิสัยกล้าบ้าบิ่น ซึ่งขัดต่อใจของบิดามารดาที่หวังว่า วันหนึ่งบุตรสาวจะได้สามีดี ๆ และบีบให้บุตรสาวเข้าพบแม่สื่อเพื่ออบรมการเป็นแม่ศรีเรือน แต่มู่หลานก่อความวุ่นวายในขณะรินน้ำชาให้แม่สื่อจึงถูกด่าทอว่า เป็นความอดสูของวงศ์ตระกูล
ขณะเดียวกัน บอรี ข่าน ซึ่งได้ความอนุเคราะห์จากแม่มดเซียนเหนียง นำกำลังเมืองข่านโหรวหราน รุกรานเข้ามาทางภาคเหนือ สมเด็จพระจักรพรรดิจึงทรงเรียกเกณฑ์ทหารไปรับศึก รับสั่งให้ทุกครอบครัวต้องส่งบุรุษอย่างน้อยหนึ่งคนเข้ากองทัพ เจ้าหน้าที่มาถึงหมู่บ้านของมู่หลานเพื่อเกณฑ์ชาย ฮวา โจว บิดาของมู่หลาน ซึ่งสูงวัยและสุขภาพย่ำแย่แล้ว จำต้องเข้ารับใช้บ้านเมืองเนื่องจากหาบุตรชายมิได้ มู่หลานเห็นว่าบิดาไปก็เป็นแต่ไปตาย จึงลักเกราะ ม้า และอาวุธของบิดาหลบหนีไปเข้ากองทัพแทนบิดา และได้เข้ารับการฝึกทหารของแม่ทัพถัง โดยปลอมตนเป็นชายและใช้ชื่อว่า ฮวา จวิน
เมื่อกองทัพโหรวหรานรุกหน้ามาเรื่อย ๆ แม่ทัพต่งจำต้องยุติการฝึกและส่งกองกำลังออกไปรับหน้า ขณะออกศึกมู่หลานเผชิญหน้ากับแม่มดเซียนเหนียงผู้ทราบว่า แท้จริงแล้วมู่หลานเป็นหญิง และพยายามสังหารมู่หลาน แต่ไม่สำเร็จจึงหนีไป ส่วนมู่หลานได้กระทำให้หิมะถล่มเพื่อหยุดยั้งกองทัพโหรวหราน แล้วขี่ม้ากลับค่ายไปช่วยนายทหารนาม เฉิน หงฮุย ทั้งสองได้ผูกมิตรภาพกัน แต่เนื่องจากทุกคนทราบแล้วว่า มู่หลานเป็นหญิง มู่หลานจึงได้รับคำสั่งให้กลับบ้านไปเสีย
ระหว่างทาง มู่หลานพบแม่มดเซียนเหนียงอีก เซียนเหนียงเผยว่า ที่ช่วยกองทัพโหรวหราน เพราะฝังใจที่ถูกผู้คนรังเกียจที่เป็นแม่มด และซึ้งใจที่บอรี ข่านปฏิบัติกับตนอย่างเท่าเทียม ทั้งว่า การโจมตีที่ผ่านมาเป็นแต่แผนเบนความสนใจ เพราะแผนที่แท้จริงของบอรี ข่าน คือ บุกเข้าเมืองหลวงไปปลงพระชนม์พระจักรพรรดิแก้แค้นที่ประหารบิดาข่านแต่ครั้งก่อน มู่หลานจึงกลับไปแจ้งแก่กองทัพ แม้การกลับไปอาจมีโทษถึงชีวิตก็ตาม อย่างไรก็ดี แม่ทัพถังเชื่อถือมู่หลาน และยอมให้นางร่วมภารกิจช่วยเหลือจักรพรรดิ
ที่พระราชวัง บอรี ข่านท้าให้จักรพรรดิมาสู้กันตัวต่อตัว ขณะที่ทหารองครักษ์ถูกแม่มดกำจัดสิ้นแล้ว และกองทัพข่านก็เตรียมเผาจักรพรรดิทั้งเป็น เมื่อกองกำลังของมู่หลานมาถึง ก็เบนความสนใจของกองทัพโหรวหรานด้วยกลวิธีต่าง ๆ เพื่อเปิดโอกาสให้มู่หลานบุกเข้าไปถวายอารักขา บอรี ข่านใช้เกาทัณฑ์ยิงมู่หลาน แต่เซียนเหนียงเกิดสงสาร จึงแปลงตนเป็นเหยี่ยวไปรับลูกศรแทนจนถึงแก่ความตาย มู่หลานได้รบกับบอรี ข่าน บอรี ข่านทำลายกระบี่ประจำตระกูลของมู่หลาน แต่มู่หลานก็ทำลายชีวิตบอรี ข่านได้สำเร็จ และไปปลดปล่อยจักรพรรดิจากพันธนาการ พระองค์ทรงเสนอให้นางเข้าเป็นราชองครักษ์ แต่นางทูลปฏิเสธและขอกลับคืนไปบ้านเดิม
เมื่อมู่หลานถึงบ้านแล้ว จักรพรรดิทรงให้แม่ทัพถังนำกระบี่เล่มใหม่มาประทานแก่มู่หลาน ส่วนแม่ทัพก็เสนอเป็นการส่วนตัวให้มู่หลานเข้าเป็นทหารองครักษ์
นักแสดง

หลิว อี้เฟย์ เป็น ฮวา มู่หลาน (花木蘭): บุตรสาวของฮวา หู ฝ่าฝืนประเพณีและกฎหมายโดยปลอมเป็นชายไปเป็นทหารแทนบิดาที่ป่วย (เสียงพากย์ไทยโดย พิมพ์ชนก ลือวิเศษไพบูลย์)
เจิน จื่อตัน เป็น แม่ทัพถัง (董將軍): พี่เลี้ยงและครูฝึกของมู่หลาน เป็นหัวหน้าทหารหลวง
หลี่ เจี๋ย เป็น บอรี ข่าน (布利可汗): ผู้นำนักรบชาวโหรวหราน ร่วมมือกับแม่มดเซียนเหนียงเพื่อแก้แค้นแทนบิดา
อาน โย่วซิน เป็น เฉิน หงฮุย (陳洪輝): ชายหนุ่มมาดมั่นเด็ดเดี่ยว ถูกเกณฑ์เข้ากองทหารของแม่ทัพถัง เป็นคู่ปรับมู่หลาน ต่อมาเป็นเพื่อนร่วมรบและร่วมรัก
กง ลี่ เป็น เซียนเหนียง (仙娘): แม่มดที่มีฤทธิ์และมุ่งร้าย ผู้ร่วมมือกับบอรี ข่าน
หลี่ เหลียนเจี๋ย เป็น จักรพรรดิ: พระมหากษัตริย์ผู้ปกครองจีนโดยธรรม รับสั่งให้เกณฑ์บุรุษครอบครัวละหนึ่งคนไปรบทัพโหรวหราน
รอน หยวน เป็น เจียง (姜副官): รองหัวหน้าทหารหลวงผู้จงรักภักดี
หมา จื้อ เป็น ฮวา โจว (花周): บิดาของมู่หลาน อดีตขุนศึกเลื่องชื่อ แม้ป่วยก็ถูกเรียกกลับเข้าประจำการ
จ้าว เจียหลิง เป็น ฮวา หลี่ (花李): มารดาของมู่หลาน
Xana Tang เป็น ฮวา ซิ่ว (花秀): น้องสาวของมู่หลาน
จิมมี วอง เป็น หลิง: นายทหารในหน่วยของแม่ทัพถัง
Doua Moua เป็น โป: นายทหารในหน่วยของแม่ทัพถัง
Chen Tang เป็น เหย่า: นายทหารในหน่วยของแม่ทัพถัง
Utkarsh Ambudkar เป็น Skatch: นักต้มตุ๋น และสหายของ Ramtish
Chum Ehelepola เป็น Ramtish: นักต้มตุ๋น และสหายของ Skatch
เนลสัน ลี เป็น อัครมหาเสนาบดี: หัวหน้าเสนาบดีและองคมนตรี
เจิ้ง เพ่ย์เพ่ย์ เป็น แม่สื่อ: สตรีเข้มงวดน่าเกรงขาม ทำหน้าที่จัดการสมรสและประเมินความเป็นไปได้ของการเป็นเจ้าสาว โดยเฉพาะของมู่หลาน
ความขัดแย้ง > การคว่ำบาตร

เริ่มมีการเรียกร้องให้คว่ำบาตรภาพยนตร์เรื่องนี้ หลังจากที่หลิว อี้เฟย์ ผู้แสดงเป็นมู่หลาน แชร์โพสต์จากหนังสือพิมพ์ พีเพิลส์เดลี (People's Daily) ของพรรคคอมมิวนิสต์จีน ซึ่งเป็นรูปฟู่ กั๋วหาว (付國豪) นักข่าวจากหนังสือพิมพ์ โกลบ็อลไทมส์ (Global Times) ของพรรคคอมมิวนิสต์ ถูกผู้ชุมนุมในการประท้วงต่อต้านรัฐบาล รุมทำร้าย และหลิว อี้เฟย์ ลงข้อความประกอบว่า ภาพดังกล่าวเป็นความอัปยศของฮ่องกง และตนสนับสนุนตำรวจฮ่องกง ทำให้เกิดเสียงวิพากษ์วิจารณ์ในระดับสากลว่า หลิว อี้เฟย์ สนับสนุนให้ตำรวจใช้ความรุนแรงต่อผู้ชุมนุม มีการใช้แฮชแท็ก #BoycottMulan (คว่ำบาตรมู่หลาน) เพื่อต่อต้านภาพยนตร์เรื่องนี้ และแฮชแท็กดังกล่าวก็ได้รับความนิยมอย่างรวดเร็ว
สืบเนื่องจากเรื่องดังกล่าว หลิว อี้เฟย์ จึงไม่เข้าร่วมงาน ดี23 เอ็กซ์โป 2019 ซึ่งเปิดให้สาธารณชนได้ชมตัวอย่างภาพยตร์เรื่องนี้
ความขัดแย้ง > การถอดบทนายกองหลี่

วันที่ 27 กุมภาพันธ์ พ.ศ. 2563 เจสัน ที. รีด (Jason T. Reed) ผู้อำนวยการผลิตภาพยนตร์นี้ แถลงว่า ได้ถอดบทของนายกองหลี่ (李少尉) ซึ่งเป็นคนรักของมู่หลานในฉบับแอนิเมชัน ออกจากฉบับภาพยนตร์ โดยกล่าวว่า การมีทหารอยู่ในภาพยนตร์ทำให้เป็นที่ลำบากใจอย่างยิ่ง ถ้อยแถลงดังกล่าวเป็นที่วิพากษ์วิจารณ์อย่างหนักในกลุ่มหลากหลายทางเพศซึ่งมองว่า ความรักระหว่างนายกองหลี่ กับมู่หลานที่ปลอมตัวเป็นชาย เป็นความรักแบบไบเซ็กชวล
เจสัน ที. รีด กล่าวว่า เบื้องต้นประหลาดใจที่ได้เสียงตอบรับดังกล่าว แต่ก็ยอมรับว่า ตัวละครนายกองหลี่นี้เป็น "ตัวแทนของกลุ่มหลากหลายทางเพศ" ไปแล้ว ทั้งชี้แจงว่า ได้นำตัวละครใหม่สองตัวมาใส่แทนนายกองหลี่ คือ แม่ทัพต่ง กับเฉิน หงฮุย
ความขัดแย้ง > การไม่ใช้คนเอเชียกำกับ

ดิสนีย์ถูกวิพากษ์วิจารณ์ที่ใช้คนผิวขาวเป็นผู้กำกับภาพยนตร์นี้ แทนที่จะใช้ชาวเอเชีย เกี่ยวกับประเด็นดังกล่าว นิกี คาโร (Niki Caro) ผู้รับหน้าที่กำกับภาพยนตร์ แถลงในเดือนกุมภาพันธ์ พ.ศ. 2563 ว่า แม้ภาพยนตร์นี้จะเป็นเรื่องจีนและดำเนินเรื่องในวัฒนธรรมกับประวัติศาสตร์จีน แต่ก็มีวัฒนธรรมอื่นเจือปนอยู่ด้วย ซึ่งก็คือวัฒนธรรมของดิสนีย์ ใครก็ตามที่มากำกับต้องคุมได้ทั้งสองวัฒนธรรม ซึ่งเป็นเหตุให้ตนได้รับตำแหน่งผู้กำกับ
ความขัดแย้ง > การถ่ายทำในซินเจียง

ภาพยนตร์ยังถูกวิพากษ์วิจารณ์ที่ถ่ายทำในซินเจียงอันเป็นที่ตั้งค่ายกักกันชาวเติร์ก และท้ายภาพยนตร์ ดิสนีย์ยังขึ้นข้อความขอบคุณหน่วยงานราชการจีนหลายแห่ง รวมถึงคณะกรรมการท้องถิ่นหลายคณะของพรรคคอมมิวนิสต์จีน กับสำนักความมั่นคงสาธารณะ (public security bureau) ซึ่งควบคุมค่ายกักกันดังกล่าว
จอช ฮอว์ลีย์ (Josh Hawley) สมาชิกวุฒิสภาสหรัฐ มีหนังสือเรียกให้บ็อบ ชาเพก (Bob Chapek) ประธานเจ้าหน้าที่บริหารของดิสนีย์ ชี้แจงว่า รัฐบาลจีนเกี่ยวข้องอย่างไรในภาพยนตร์นี้ และมูลนิธิสิทธิมนุษยชน (Human Rights Foundation) มีหนังสือถึงบ็อบ ชาเพก ให้ดิสนีย์แถลงประณามการละเมิดสิทธิมนุษยชนให้ชัดเจน และพิจารณาบริจาครายได้ของภาพยนตร์เพื่อการส่งเสริมสิทธิมนุษยชนในซินเจียง
รอยเตอส์รายงานว่า หลังจากที่ภาพยนตร์ถูกวิพากษ์วิจารณ์ในระดับสากลโดยมีประเด็นเชื่อมโยงกับซินเจียง รัฐบาลจีนได้ห้ามสื่อมวลชนในประเทศเสนอข่าวเกี่ยวกับภาพยนตร์นี้
แหล่งข้อมูลอื่น

มู่หลาน ที่อินเทอร์เน็ตมูวีเดตาเบส
มู่หลาน ในบ็อกซ์ออฟฟิศโมโจ
มู่หลาน ที่รอตเทนโทเมโทส์
มู่หลาน ในเมทาคริติก
หลิว อี้เฟย์ ได้บทนำเป็นมู่หลาน
เจ้าหญิงมารีแห่งวัลเด็คและเพือร์ม็อนท์

เจ้าหญิงเกออร์กีเนอ เฮ็นรีเอ็ทเทอ มารีแห่งวัลเด็คและเพือร์ม็อนท์ (อังกฤษ: Princess Georgine Henriette Marie of Waldeck and Pyrmont) ประสูติเมื่อวันที่ 30 เมษายน ค.ศ. 1857 เป็นพระธิดาในเจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ กับเจ้าหญิงเฮเลเนอแห่งนัสเซา เป็นพระเชษฐภคินีในสมเด็จพระราชินีเอ็มมาแห่งเนเธอร์แลนด์และเจ้าหญิงเฮเลเนอแห่งวัลเด็คและเพือร์ม็อนท์ เป็นพระราชมาตุจฉา (ป้าฝ่ายแม่) สมเด็จพระราชินีนาถวิลเฮลมินาแห่งเนเธอร์แลนด์ และเจ้าหญิงอลิซ เคาน์เตสแห่งแอธโลน พระองค์เป็นพระภาคิไนยในแกรนด์ดยุกอดอล์ฟแห่งลักเซมเบิร์ก
เสกสมรส

พระองค์ทรงเสกสมรสกับเจ้าชายวิลเฮ็ล์มแห่งเวือร์ทเทิมแบร์ค เมื่อวันที่ 15 กุมภาพันธ์ ค.ศ. 1877 ทรงดำรงพระอิสริยยศที่ เจ้าหญิงวิลเฮ็ล์มแห่งเวือร์ทเทิมแบร์ค พระชายา พร้อมฐานันดรรอยัลไฮเนส มีพระบุตรดังนี้
เจ้าหญิงเพาลีเนอแห่งเวือร์ทเทิมแบร์ค (ค.ศ. 1877–1965)
เจ้าชายอุลริช
เจ้าหญิงมารีแห่งวัลเด็คและเพือร์ม็อนท์และพระบุตรพระองค์ที่ 3 สิ้นพระชนม์เมื่อวันที่ 30 เมษายน พ.ศ. 2425 จากภาวะแทรกซ้อนจากพระประสูติการที่ชตุทท์การ์ท สิริพระชันษาปีที่ 25
ฟรีดริชที่ 2 แกรนด์ดยุกแห่งบาเดิน

แกรนด์ดยุกฟรีดริชที่ 2 แห่งบาเดิน (เยอรมัน: Friedrich II, Großherzog von Baden) ประสูติ 9 กรกฎาคม พ.ศ. 2400 พระโอรสพระองค์ใหญ่ใน ฟรีดริชที่ 1 แกรนด์ดยุกแห่งบาเดิน และ เจ้าหญิงลูอีเซอแห่งปรัสเซีย พระราชนัดดาใน จักรพรรดิวิลเฮ็ล์มที่ 1 แห่งเยอรมนี พระราชภาคิไนยใน จักรพรรดิฟรีดริชที่ 3 แห่งเยอรมนี พระญาติใน จักรพรรดิวิลเฮ็ล์มที่ 2 แห่งเยอรมนี ทรงเป็นพระเชษฐาใน วิกตอเรียแห่งบาเดิน สมเด็จพระราชินีแห่งสวีเดน พระราชมาตุลา (ลุงฝ่ายแม่) ใน สมเด็จพระเจ้ากุสตาฟที่ 6 อดอล์ฟแห่งสวีเดน พระองค์ทรงเสกสมรสกับ เจ้าหญิงฮิลดาแห่งนัสเซา พระธิดาใน แกรนด์ดยุกอดอล์ฟแห่งลักเซมเบิร์ก พระน้องนางเพียงพระองค์เดียวของ แกรนด์ดยุกวิลเลมที่ 4 แห่งลักเซมเบิร์ก ไม่มีพระบุตร ภายหลังการสิ้นพระชนม์ของพระองค์ ระบอบแกรนด์ดยุกของบาเดินก็สิ้นสุดลง
เจ้าหญิงฮิลดาแห่งนัสเซา

เจ้าหญิงฮิลดา ชาร์ล็อทเทอ วิลเฮลมีเนอ แห่งนัสเซา (อังกฤษ: Princess Hilda of Nassau) ประสูติเมื่อวันที่ 5 พฤศจิกายน 2407 เป็นพระธิดาพระองค์เล็กใน แกรนด์ดยุกอดอล์ฟแห่งลักเซมเบิร์ก ประสูติแด่พระวรชายาพระองค์ที่ 2 เจ้าหญิงอเดลเฮด-มารีแห่งอันฮัลท์-เดสซู เป็นพระขนิษฐาเพียงพระองค์เดียวใน แกรนด์ดยุกวิลเลมที่ 4 แห่งลักเซมเบิร์ก พระปิตุจฉา (อาหญิง) ในแกรนด์ดัชเชส 2 ผู้ปกครองแห่งลักเซมเบิร์ก คือ แกรนด์ดัชเชสมารี-อาเดลาอีดแห่งลักเซมเบิร์ก และ แกรนด์ดัชเชสชาร์ล็อตแห่งลักเซมเบิร์ก ทรงมีศักดิ์เป็นพระปิตุลานี (ป้าสะใภ้) ใน สมเด็จพระเจ้ากุสตาฟที่ 6 อดอล์ฟแห่งสวีเดน
เจ้าหญิงฮิลดาแห่งนัสเซา ทรงเสกสมรสกับ แกรนด์ดยุกฟรีดริชที่ 2 แห่งบาเดิน เมื่อวันที่ 20 กันยายน 2428 และหลังจากนั้นในปี 2450 พระสวามีสืบตำแหน่ง แกรนด์ดยุกแห่งบาเดิน พระนางจึงเป็น แกรนด์ดัชเชสแห่งบาเดิน พระชายา เคียงคู่พระสวามี ถึงกระนั้น พระองค์และพระสวามีก็มิได้มีพระบุตร ปี 2461 พระสวามีของพระองค์ถูกปลดออกจากพระอิสริยยศแกรนด์ดยุกแห่งบาเดิน เนื่องจากขณะนั้นราชวงศ์เยอรมันถูกโค่นล้ม ในช่วงเวลาของการปฏิวัติในรัชสมัย สมเด็จพระราชินีนาถวิกตอเรีย ตามมาด้วยการสละราชสมบัติของสมเด็จพระจักรพรรดิเยอรมัน การจลาจลก็ปะทุขึ้นในคาลส์รูเออ เมื่อวันที่ 11 พฤศจิกายน บุตรชายของข้าราชบริพารนำกลุ่มทหารขึ้นไปที่หน้าพระราชวัง ตามด้วยฝูงชนจำนวนมาก เสียงปืนยิงขึ้นฟ้าราวสองสามนัด พระองค์พร้อมด้วยสมาชิกพระราชวงศ์บาเดิน เสด็จจากวังไปทางด้านหลังและออกไปยังวังซวิงเกนเบิร์กในหุบเขาเนคคาร์ โดยได้รับอนุญาตจากรัฐบาลชุดใหม่ โดยได้รับอนุญาตให้พำนักที่วังแลนสไตน์ ซึ่งเป็นที่อาสัยของขุนนางสวีเดน นามว่า เคานต์ดักบาส รัฐบาลได้ออกคำสั่งให้ปกป้องพระราชวงศ์บาเดินทุกพระองค์  เนื่องจาก วิกตอเรียแห่งบาเดิน สมเด็จพระราชินีแห่งสวีเดน ซึ่งเป็นพระขนิษฐาของพระสวามีในพระองค์ ทรงเข้าข้างราชวงศ์บาเดินและทรงเป็นกำลังสำคัญในทุกด้าน ทำให้พวกที่โค่นล้มราชวงศ์บาเดิน ค่อนข้างเกรงใจพระนางพอสมควร ด้วยพระนางดำรงพระราชอิสริยยศถึง สมเด็จพระบรมราชินีแห่งสวีเดน พระชาติกำเนิดของพระองค์เองก็มาจากราชวงศ์บาเดิน และคิดว่าหากทำให้พระนางพิโรธหรือกริ้ว อาจจะส่งผลเสียมากกว่าผลดีเป็นแน่ ในปี 2462 ครอบครัวพระองค์ได้ขออนุญาตจากรัฐบาลให้พำนักอยู่ในเมืองไมเนา และยินดีจะดำรงพระชนม์ชีพเฉกเช่นสามัญชน ด้วยบุคคลิกของพระองค์ ซึ่งเป็นผู้มีอารมณ์ขัน ไม่ค่อยตรึงเครียดกับความกดดันในประเทศ ดำรงพระองค์บนความสนุกสนาน ไร้ความเศร้าหมอง พระองค์ทรงใช้เวลาส่วนมากในการดูแลพระพลานามัยของพระสวามี และด้วยพระองค์ไม่มีพระบุตร ที่ประทับของพระองค์จึงตกเป็นของ เลนนาร์ต เบอร์นาดอตต์ ภายหลังการสิ้นพระชนม์ของพระองค์
เจ้าหญิงฮิลดาแห่งนัสเซา หรือ อดีตแกรนด์ดัชเชสฮิลดาแห่งบาเดิน สิ้นพระชนม์ลงด้วยโรคชรา เมื่อวันที่ 8 กุมภาพันธ์ 2495 สิริพระชันษา 87 ปี